Sabinet | Volume 113, Issue 3242
Issue 3242, 2010 Die Kerkblad - Volume 113,
Issue 3242, 2010 Navigate this Journal About Current issue Previous issues Submit a paper Contact the editor Volumes & issues
Volume 118 ([2017, 2016, 2015]) Volume 2016 (2016) Volume 118 ([2017, 2016, 2015]) Volume 118 ([2017, 2016, 2015]) Volume 117 ([2014, 2015]) Volume 117 ([2014, 2015]) Volume 116 ([2014, 2013]) Volume 116 ([2014, 2013]) Volume 115 ([2012, 2013]) Volume 115 ([2012, 2013]) Volume 114 ([2011, 2012]) Volume 114 ([2011, 2012]) Volume 113 ([2011, 2010]) Volume 113 ([2011, 2010]) Volume 112 ([2009, 2010]) Volume 112 ([2009, 2010]) Volume 111 (2009) Volume 110 ([2007, 2008]) Volume 110 ([2007, 2008]) Volume 109 ([2006, 2007]) Volume 109 ([2006, 2007]) Volume 108 ([2005, 2006]) Volume 108 ([2005, 2006]) Volume 107 ([2005, 2004]) Volume 107 ([2005, 2004]) Volume 106 ([2003, 2004]) Volume 106 ([2003, 2004]) Volume 105 ([2003, 2002]) Volume 105 ([2003, 2002]) Volume 113,
Kersfees... fees van die liefde : van die redakteur
Jaar na jaar word Kersfees gevier en male sonder tal word Kersfees net die geleentheid van oordadige eet en drink en duur geskenke in blink en kleurvolle papier onder &apos;n kwasikersboom. As die Kersgety verby is, is daar nie eens gedink aan die dieper betekenis van Kersfees wat in al die aktiwiteite rondom 25 Desember gesien moes word nie. Aan die kers van Kersfees is dalk gedink met al die kerse en kersies wat aangesteek is, maar die fees van Kersfees het agterweë gebly. &apos;n Fees word beskryf as &apos;n plegtige of vreugdevolle herdenking van &apos;n gebeurtenis of &apos;n persoon. Kersfees gaan oor beide: die herdenking van &apos;n gebeurtenis én &apos;n Persoon. Dit gaan dus om die fees wat gekoppel is aan die geboorte van Jesus Christus, die Verlosser en Saligmaker.
Diens en respek : briewe
Die Kerkblad van September was &apos;n genot om in die hand te hê - van die pragtige tulpe op die voorblad tot die lesersbriewe aan die einde. Komende né &apos;n skandelike en onverskoonbare staatsdiensstaking was die artikel oor die Christen en arbeid veral aktueel. Die waardes daarin is mos in ons ouerhuise by ons ingeprent.
Die probleem van "in sonde ontvang en gebore" in die doopsformulier : briewe
L.K. Van Der Walt
As voormalige onderwyser en dosent in Afrikaans let ek steeds op die korrekte gebruik van ons taal - mondeling sowel as skriftelik. Wanneer ek die sinsnede "in sonde" hoor of lees, in watter konteks ook al, het dit vir my dieselfde betekenis van die byvoeglike naamwoord "sondig(e)", byvoorbeeld "sondige daad", of die bywoord "lewe sondig". Vergelyk: "Die twee lewe in sonde."
Jesus gee ... &apos;n geopende deur! : uit die woord
P.J. (Pieter) Van Der Walt
Die Kerkblad 113, pp 5 –6 (2010)
Het jy al gewens om in die hemel in te kyk, of dalk daaroor gedroom? Het jy gewonder hoe dit sal lyk en wat jy in die hemel sal sien? Om in die hemel in te kyk, is nie vir ons in hierdie bedeling beskore nie. Ons kan dit alleen in die geloof doen, want om te glo, is om oortuig te wees van die dinge wat ons nie sien nie (Heb. 11:1).
Waarmee vul jy jou rugsak vir 2011? : oordenking
P.A. (Piet) Venter
Die Kerkblad 113, pp 7 –9 (2010)
Ons is almal reisigers op die lewenspad en &apos;n nuwe skof het so pas aangebreek. En dit is met die oog op die reis wat daar in 2011 vir ons voorlê dat ek vir jou vra: Hoeveel kos en water het jy in jou rugsak? Genoeg vir drie dae ... vir &apos;n week ... vir &apos;n paar maande dalk?
By die wenteling van die jaar : redaksioneel
Die oorgang van die een jaar na die volgende is nou wel nie &apos;n gebeurtenis wat die aarde skud nie, maar daar sit genoeg in vir die gelowige om daaroor te peins. Die betekenis is ook daarin te vind dat dit nie die mens is wat die tyd en die voortgang van die tyd in sy eie hande het nie. Die tyd is in God se hande, Hy wat alles geskep het en nog in stand hou.
Geestelike onderskeidingsvermoë ... &apos;n plan van aksie : hoofartikel
Die Kerkblad 113, pp 12 –13 (2010)
Die aanleer van geestelike onderskeidingsvermoë moet op &apos;n daaglikse basis geskied. Die skrywer van die Hebreërbrief beklemtoon: "Vaste kos is vir grootmense, vir mense wat oor insig beskik en wat deur ervaring geoefen is om tussen goed en kwaad te onderskei" (Heb. 5:14). Hierdie "oefen" dui op &apos;n gereelde aktiwiteit. Soos &apos;n sportman of &apos;n akteur of &apos;n kunstenaar daagliks moet oefen om te kan presteer, so word dit ook op geestelike vlak van die gelowige vereis (1 Kor. 9:24-27).
GODSdiens of SELFdiens? Wil ek God dien, of net my eie behoeftes bevredig? : brandpunt
Die Kerkblad 113, pp 14 –15 (2010)
Dit gebeur so maklik dat jy in jou godsdiens eintlik maar net die behoefte bevredig om jouself te dien; dat jy, in plaas daarvan om alles in jou vermoë te doen om God te behaag, moeite doen om jouself te behaag. Dis juis dán dat jy jou kerk toets aan wat dié kerk vir jóú beteken, in plaas daarvan dat jy toets tot watter mate jou kerk jou in staat stel en toerus om Gód te behaag. Hierdie uitgawe se Brandpunt help jou om - juis hier rondom Kersfees en die aanbreek van die nuwe jaar - vas te stel of jou godsdiens nie dalk tot selfdiens verword het nie.
Temas van gekombineerde uitgawe : Desember 2010 - Januarie 2011
Temas van gekombineerde uitgawe: Desember 2010 - Januarie 2011
Jesus gee my sy vergifnis en genade : fokusartikel
Die Kerkblad 113, pp 16 –17 (2010)
Romeine 5:11 - "Maar dit is nie al nie. Ons verheug ons ook in God deur ons Here Jesus Christus, deur Wie ons nou die versoening ontvang het." Hierdie vers waarmee Paulus &apos;n aangrypende deel van hoofstuk 5 van die Romeinebrief afsluit, het my lank laat kopkrap. Gaan lees gerus die eerste 11 verse van hierdie hoofstuk. Dis vol bevrydende waarhede!
Jesus gee betekenis aan elke dag : fokusartikel
Die Kerkblad 113, pp 18 –19 (2010)
Alweer die begin van &apos;n ander dag ...
Jesus gee lig in jou aardse lewe : fokusartikel
Die Kerkblad 113, pp 20 –21 (2010)
In Genesis 1:3 was die eerste woorde wat God gespreek het, en wat in die Bybel opgeteken is, die volgende: "Laat daar lig wees!" En dit was so. Wat &apos;n aangrypende gebeurtenis. Vandag ken ons amper nie &apos;n lewe sonder lig nie. In amper elke huis en in elke dorp en op elke plek waar jy kom, is daar lig. En gaan kyk maar hoe afhanklik ons van lig geword het. Ons het as&apos;t ware verleer hoe om die donker te hanteer. Ons raak verbouereerd as daar nie lig is nie. Ons raak bang en soms gefrustreerd.
Jesus gee aan jou &apos;n nuwe identiteit : fokusartikel
Die Kerkblad 113, pp 22 –23 (2010)
Identiteit dui op jou as persoon. Dit is &apos;n bewys jy is wie jy voorgee om te wees. Ons sé baie keer iemand ly aan &apos;n identiteitskrisis. Dit beteken die persoon se optrede kom nie ooreen met wat van hom verwag word nie.
Jesus gee aan jou &apos;n ryk, oorvloedige lewe : fokusartikel
H.B. (Bernard) Hattingh
Die Kerkblad 113, pp 24 –25 (2010)
Die werklike datum van die geboorte van Christus is aan ons onbekend. Christene het waarskynlik &apos;n antwoord gebied op die groot Romeinse fees ter ere van die son as die bron van lig en lewe wat ongeveer teen 25 Desember gevier is.
Jesus gee aan jou vrede : fokusartikel
Die Kerkblad 113, pp 26 –27 (2010)
Die vrede waarna Christene moet strewe soos wat die Bybel dit aandui (in Hebreeus shalom en in Grieks eirene), is inderdaad ver verwyder van wat die wêreldling as vrede beskou. Die vrede waarna wêreldleiers oral soek, is eerder iets soos &apos;n wapenstilstand en dan hang dit aan die dun draadjie of alle partye gaan hou by dit wat ooreengekom is. Hoewel dit vrede genoem word, is dit iets anders as wat die Bybel in die oog het.
Diens in die Koninkryk van God ... wins of verlies? : fokusartikel
C.J. (Cornel) Nagel
Die Kerkblad 113, pp 28 –29 (2010)
Die koninkryk van die hemel was &apos;n baie belangrike tema in die Here Jesus se verkondiging. In Matteus 4:17 lees ons dat Hy sy bediening begin het met die wekroep: "Bekeer julle, want die koninkryk van die hemel het naby gekom." Wat Christus eis, is dat &apos;n mens Hom as enigste Koning (hoogste gesag) sal erken en sy koninkryk voluit sal dien.
Diens in die Koninkryk van God ... &apos;n onmoontlike opdrag? : fokusartikel
Die Kerkblad 113, pp 30 –31 (2010)
Ek weet dit is Koninkrykswerk, maar hierdie opdrag is te swaar!
Diens in die Koninkryk van God ... hou rekening met die foute van ander : fokusartikel
Die Kerkblad 113, pp 32 –33 (2010)
Waar mense is, daar is foute ook. Jy kry foute in koninklike paleise, in regerings, op ons paaie, in die kroeg, maar ook in die kerk. Daar is foute in die lewe van goddeloses, maar ook in die lewe van ware gelowiges. Daarom kan ons sê jy kry foute ook in die Koninkryk van God - by God se kinders wat deel uitmaak van sy Koninkryk. Jou vrou het foute, jou man, jou kind, jou ouers - en JY het ook foute. Maar veel belangriker as ons foute: Wat doen ons met ons foute en met dié van ander?
Diens in die Koninkryk van God ... wie is jou rolmodel? : fokusartikel
Die Kerkblad 113, pp 34 –35 (2010)
In die leefwêreld van kinders en jongmense speel rolmodelle &apos;n geweldige belangrike rol. Veral goeie sportmanne of -vroue word vir kinders iemand wat hulle graag wil navolg.
Somerkersfees - &apos;n lied vir die kerk? : diskussie
Die Kerkblad 113, pp 36 –37 (2010)
Ek onthou dat die lied Somerkersfees gepubliseer is enkele jare of maande voordat die Liedboek van die Kerk die ou Psalm-Gesangeboek vervang het. Alhoewel ek geen wesenlike probleem met die lied gehad het nie, het dit my tog verbaas en geskok dat die lied in die Liedboek opgeneem is. Ek sou dink dat die rede hiervoor voor die handliggend sou wees vir enige Dopper: ons wat juis afgeskei het as gevolg van onder andere onsuiwerhede in geestelike liedere. En tog, tot my verdere verbasing, word hierdie lied selfs in Gereformeerde Kersprogramme gebruik. Daarom dan dat ek hierdie artikel skryf.